**MOJE PUTOVANJE U POLJSKU**

**Nika Ursić**

*Petak 20.4.2018*.

Ujutro u 7:55, krenuli smo iz zračne luke Split za Krakow! U Krakow smo stigli u poslijepodnevnim satima. Od aerodroma smo se vozili vlakom do centra grada. Odmah smo otišli do hostela, smjestili se, mali odmorili i odmah krenuli u razgledavanje! Hostel Dizzy Daisy bio je odmah u centru grada, tako da smo to popodne razgledali sami centar grada! Krakow nas je oduševio svojom ljepotom i znamenitostima, a pogotovo glavni trg!

*Subota 21.4.2018.*

Odmah ujutro nastavili smo sa razgledavanjem grada. Cilj nam je bio posjetiti što više znamenitosti. Uspeli smo se na brdo Kosciuzsko Mound, s kojeg smo imali predivan pogled na cijeli grad. Put do gore bio je naporan, ali se isplatio jer nas je prizor svih oduševio! Nakon prehodanih 20 km, vratili smo se u hostel. Nakon kratkog odmora otišli smo u šetnju centrom i divili se gradu po noći!

*Nedjelja 22.4.2018.*

Rano ujutro napustili smo hostel i krenuli za Wieliczku, gdje smo posjetili rudnik soli.

Rudnik doseže dubinu od 327 metara, ali mi smo posjetili samo prva 3 kata, do dubine 135 metara. Razgledavali smo rudnik više od dva sata, a najviše nas je oduševila katedrala! Nakon rudnika soli krenuli smo za Roźwienicu, gdje smo se našli sa svojim domaćinima! Moja domaćica bila je Julia Łanko. Ima 15 godina i živi sa svojim roditeljima u Roźwienici. Za dobrodošlicu su me odveli u Jaroslaw na sladoled. Tu večer smo do kasnih sati pričali o našim zemljama i običajima!

*Ponedjeljak 23.4.2018.*

U 9 sati smo se svi zajedno našli u školi, gdje su nas podijelili u dvije grupe i pokazali nam njihovu školu. Poslije ručka krenuli smo s poslom oko ebook-a, audiobooka-a i dramske grupe, te smo se tu upoznali sa ostalim učenicima iz Erasmus+ projekta. Predvečer smo otišli u Jaroslaw gdje smo svi zajedno kuglali!

*Utorak 24.4.2018*

Škola nam je počela u 8 sati, prvo smo sudjelovali na njihovoj nastavi s ostalim razredima, te nastavili s našim radom oko drame. Poslije ručka busom smo otišli za Jaroslaw kako bi razgledali grad. Podijelili su nas u nekoliko grupa i zajedno smo tražili QR kodove po gradu kako bi riješili zadatke koje su imali za nas. U Jaroslawu smo posjetili dvije prekrasne crkve! Nakon razgledavanja vratili smo se svojim kućama.

*Srijeda 25.4.2018.*

Škola nam je počela u 8 sati i cijeli dan smo radili na našim projektima. Navečer su Poljaci organizirali druženje u obližnjem baru gdje smo igrali biljar, stolni tenis i stolni nogomet. Cijelu večer smo se zabavljali i imali smo priliku više se upoznati s našim novim prijateljima!

*Četvrtak 26.4.2018.*

S Busom smo u 7:45 krenuli za Rzeszów, predivno mjesto koje me oduševilo svojom ljepotom. Tamo smo posjetili lokalnu radio stanicu, te TV stanicu. Čak smo imali priliku dati intervju za njihovu radio stanicu. Nakon ručka s busom u 13 sati krenuli smo za Markowu, gdje smo posjetili muzej Ulma obitelji Poljaka koji su spasili Židove u Drugom svjetskom ratu.

*Petak 27.4.2018.*

Ujutro u 8 sati počeli smo sa spremanjem naših projekata za prezentaciju koja se održala nakon ručka. Prvo su se prezentirali audiobook i ebook, a zatim su u 15:30 učenici dramske grupe izveli svoju predstavu i svih nas ostavili bez riječi. Nakon završetka predstave trebali smo se oprostiti od svih novih prijatelja koje smo upoznali na ovom putovanju. Nakon teškog oproštaja, busom smo ponovno krenuli za Krakow, gdje smo na aerodromu čekali naš let za Hrvatsku. Nakon dva presjedanja (u Frankfurtu i Zagrebu), napokon smo stigli do Splita u subotu popodne. Oduševljena sam Poljskom i njenim ljubaznim stanovnicima koji su nas svih primili otvorenim srcima! Jako sam zahvalna za novo i zanimljivo iskustvo, te za nove ljude koje sam upoznala na putovanju koje mi je pružao Erasmus+ projekt!

